# Maria Rosaria Omaggio

Maria Rosaria Omaggio (Roma, 11 de gener de 1954 - Roma, 30 de juny de 2024) va ser una actriu i escriptora italiana.

## Trajectòria

Nascuda l'11 de gener de 1957 a Roma, va debutar en el terreny interpretatiu amb la participació de 1973 al programa televisiu Canzonissima. El 1976 va fer el seu debut al cinema, amb dues pel·lícules de crim, Squadra antiscippo i Roma a mano armata, i després una pel·lícula d'època, ambientada en el segle xvi, La lozana andaluza. A partir d'aleshores, va protagonitzar nombroses pel·lícules i sèries de televisió i va romandre activa en els escenaris. L'any 1979, en una d'aquestes obres de cinema significatives, va interpretar el paper principal de la Visanteta a la pel·lícula El virgo de Visanteta. L'any 2011 va celebrar el seu 25è aniversari en el teatre amb el monòleg Omaggio a em stessa. El 2017 va ser homenatjada per la Mostra Internacional de Cinema Educatiu (MICE) de Sagunt.
Com a escriptora ha col·laborat en nombroses revistes i va publicar per a Edizioni Mediterranee les obres Viaggio nell'incredibile (premi Fregene 1989) i L'energia trasparente - curarsi con cristalli, pietre preziose e metalli, traduïda a sis llengües. També va escriure C'era una volta, c'è sempre e ci sarà ancora per a Corbaccio-Longanesi (premi Chiantino 1998) i Il linguaggio dei Gioielli-Il significato nascosto e ritrovato dell'eterna arte dell'ornamento dalla A alla Z per a Baldini & Castoldi Dalai editors. El desembre de 2015 va ser nomenada ambaixadora de bona voluntat d'UNICEF Itàlia.

## Premis i nominacions
### Premis interpretatius

| Any | Premi | Categoria | Obra | Resultat | Ref. |
| 2013 | Festival Internacional de Cinema de Venècia | Premi Francesco Pasinetti - Menció especial | Wałęsa. Człowiek z nadziei | Guanyadora | |

### Premis literaris

| Any | Premi | Obra | Resultat | Ref. |
| 1989 | Premi Fregene | Viaggio nell'incredibile | Guanyadora | |
| 1998 | Premi Chiantino | C'era una volta, c'è sempre e ci sarà ancora | Guanyadora | |

## Referències

* ↑ «Mor la protagonista d'El Virgo de Visanteta'». À Punt NTC. À Punt, 01-07-2024. [Consulta: 2 juliol 2024].
* ↑ «Maria Rosaria Omaggio: «Ho posato 3 volte per Playboy. Oriana Fallaci chiese al regista che fossi io a interpretarla»» (en italià). Corriere della Sera. [Consulta: 8 juny 2024].
* ↑ Rossi, Simone. «I 50 anni dello storico Canzonissima rivivono sul sito delle Teche Rai» (en italià). Digital-SAT.it, 18-10-2008. [Consulta: 2 maig 2013].
* ↑ «El virgo de Visanteta (película 1979)» (en castellà). LaVanguardia.com, 09-01-2023. [Consulta: 9 gener 2023].
* ↑ «Maria Rosaria Omaggio per le donne del teatro» (en italià). Reppublica.it, 10-03-2011. [Consulta: 9 gener 2023].
* ↑ «La MICE homenatja a Sagunt l'actriu Maria Rosario Omaggio». AytoSagunto.es, 23-02-2017. [Consulta: 9 gener 2023].
* ↑ «Viaggio nell'Incredibile» (en italià). EdizioniMediterranee.net. Arxivat de l'original el 2017-03-26. [Consulta: 25 març 2017].
* 1 2 «Premiati - 11° Edizione, 1989» (en italià). PremioFregene.it. [Consulta: 9 gener 2023].
* 1 2 «A Rondolino il premio Chiantino» (en italià). Repubblica.it, 19-11-1998. [Consulta: 9 gener 2023].
* ↑ «Il linguaggio dei gioielli. Il significato nascosto e ritrovato dell'eterna arte dell'ornamento dalla A alla Z» (en italià). LibreriaUniversitaria.it. [Consulta: 9 gener 2023].
* ↑ «Roma, serata speciale per l'Unicef» (en italià). Tgcom24.Mediaset.it, 02-03-2006. [Consulta: 21 març 2016].
* ↑ «Ambasciatori» (en italià). UNICEF.it, 28-09-2020. [Consulta: 9 gener 2023].
* ↑ «Official Awards of the 70th Venice Film Festival» (en anglès). LaBiennale.org. Arxivat de l'original el 2013-10-13. [Consulta: 9 gener 2023].